கேள்வி: தேவர் முக்குளம் ஸ்ரீரங்கநாத பெருமாள் கோயில் - கோயில் அமைப்பு என்பது என்ன?
பதில்: இக்கோயிலின் முகப்பில் பலிபீடம், கருடத்தம்பமும் அமைந்துள்ளன. இதையடுத்து பெரியதான மகாமண்டபம் அமைந்துள்ளது. மகாமண்டபத்தை அடுத்து சிறிய அர்த்த மண்டபமும் அதையடுத்து கருவறையும் உள்ளது. கருவறையில் பிரம்மாண்டமாக பள்ளிகொண்ட நிலையில் அரங்கநாதர் உள்ளார். அவரது வலக்கரமானது மடித்து தலையைத் தாங்கி முகத்தை உயர்த்தியவறு உள்ளது. அவரது கால் பக்கத்தில் பூதேவியும், ஸ்ரீதேவியும் இருக்கின்றனர். இக்கோயில் முதன்மைத் திருக்கோயில் என்ற வகைப்பாட்டில் இந்து சமய அறநிலையத் துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது. இக்கோயிலையொட்டி உள்ள மலையில் நின்ற கோலத்தில் வெங்கடேச பெருமாள் உள்ளார்.
கேள்வி: தேவர் முக்குளம் ஸ்ரீரங்கநாத பெருமாள் கோயில் - அமைவிடம் பற்றி நீங்கள் என்ன அறிந்துள்ளீர்கள்?
பதில்: கிருஷ்ணகிரி- தருமபுரி நெடுஞ்சாலையில் 19 கிலோமீட்டர் தொலைவில் சப்பாணிப்பட்டி அமைந்துள்ளது. இங்கிருந்து மூன்று கிலோமீட்டர் தொலைவில் உள்ள தேவர்முக்குளம் என்ற கிராமத்தில் இக்கோயில் உள்ளது. கிருஷ்ணகிரி மற்றும் காவேரிப்பட்டணம் இருந்து பேருந்து வசதி உள்ளது.